Diari Oficial de la Generalitat Valenciana


Sumari del DOGV 7134, del 18-10-2013 (2013/9873)

Notificació de la resolució del recurs de reposició interposat contra la liquidació número 0476600605866.
---------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9873


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució del recurs de reposició interposat contra la liquidació número 0476600605866. [2013/9873]  
No havent pogut notificar, a la mercantil Gestión de Ocio Marítimo, SL en el domicili conegut per esta Administració, la resolució del cap del Servici d'Administració de Ports, de data 15 de maig de 2013, es fa públic el text íntegre de l'esmentada resolució perquè el present anunci servisca de notificació de l'anterior.  
«Vist el recurs de reposició formulat per Daniel Maestre Azcon, en representació de la mercantil Gestión de Ocio Marítimo, SL, contra la liquidació número 1502316758496, corresponent al període comprés entre l'1 de gener i el 31 de març de 2013, practicada pel concepte de tarifa G5 sobre embarcacions esportives i de recreació; en aplicació dels articles 30 i següents del capítol V de la Llei 1/1999, de 31 de març, de Tarifes portuàries, en relació amb l'embarcació Sedal Uno, s'adopta la present resolució, que es basa en els antecedents de fet següents:   
  
1. El 19 d'abril de 2013 té entrada, en esta Administració, un escrit pel qual es formula recurs contra la liquidació de l'encapçalament, recurs que es fonamenta en els extrems següents:  
- Respecte dels trams B i C de la taxa G5, girats per l'Administració, no s'ha produït el fet imposable, ja que els servicis corresponents als referits trams han sigut prestats pel concessionari, i no per l'Administració portuària.  
- Quant al tram A, de la taxa G5, ha sigut girat, tant al concessionari com al recurrent, per la qual cosa es produïx una doble imposició.  
- Que les liquidacions notificades no estan prou motivades, la qual cosa produïx indefensió a l'interessat.  
- Que s'aplica indegudament l'IVA a les liquidacions recorregudes, perquè les taxes no estan subjectes al dit impost, al tractar-se d'una contraprestació de naturalesa tributària.  
Per tot això, sol·licita que es decrete la nul·litat de les liquidacions recorregudes i s'acorde la devolució de les quantitats que procedisquen, incrementades amb l'interés de demora corresponent.  
A estos fets s'apliquen els fonaments de dret següents:  
  
Quant a qüestions procedimentals:  
1. És competent per a dictar la present resolució el cap de Servici d'Administració de Ports, d'acord amb l'article 1 del Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana, i el Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
  
2. En relació amb els requisits establits per a l'admissió del recurs presentat, es considera que concorren els de temps i forma que establix el Decret 34/1983, de 21 de març, pel qual s'aproven normes provisionals per a la resolució de reclamacions interposades contra liquidacions de tributs propis de la Generalitat Valenciana i, en conseqüència, procedix l'admissió del recurs i l'examen de la qüestió de fons que planteja el recurrent.  
Quant al fons de l'assumpte:  
1. Per a una millor determinació dels diversos temes qüestionats pel recurrent, procedix fer les precisions següents:  
En primer lloc, segons es fa constar en l'informe del Servici d'Explotació de Ports, de data 15 de novembre de 2011, que a continuació es transcriu: «En vista d'inspecció girada a les actuals instal·lacions del Club Nàutic de Xàbia, s'ha pogut comprovar que les embarcacions que a continuació s'enumeren es troben atracades fora de les aigües de la concessió del Club Nàutic de Xàbia,  
  
Embarcació Matrícula  
.../... .../...  
Sedal Uno 6a TK-5-87-15  
.../... .../...  
  
  
La delimitació física de la concessió del Club Nàutic de Xàbia inclou una porció de terra i l'espill d'aigua corresponent, i, d'acord amb les quanties de les superfícies respectives, es liquida el cànon corresponent.  
Es produïx una anomalia perquè l'espill d'aigua autoritzat és inexistent en la continuació de les capçaleres de pantalans. En este espill d'aigua se situen una sèrie d'embarcacions que ocupen un amarratge per al qual no tenen autorització, perquè es tracta de domini públic portuari no adscrit a cap concessió ni, per tant, gestió directa».  
  
D'este deriva que l'embarcació de què es tracta està amarrada, entre altres, fora de la concessió atorgada al Club Nàutic de Xàbia i, per tant, subjecta al pagament de la tarifa G5 estipulada legalment per a embarcacions esportives i de recreació, per utilització d'aigües del port, i per utilització i disponibilitat de servicis portuaris fora de les zones esportives en concessió.  
D'altra banda, l'article 30 de la Llei 1/1999 distingix tres trams en la tarifa portuària G5: el tram A, que correspon a la utilització de les aigües del port, tant en les zones esportives en concessió dins d'un port de la Generalitat Valenciana, com fora d'elles, i els trams B i C, que s'apliquen a les embarcacions que es troben fora de les zones esportives en concessió i que, per tant, són aplicables al recurrent.  
  
Així doncs, les liquidacions recorregudes, lluny de ser una actuació contrària a la doctrina dels actes propis, com afirma el recurrent, responen al resultat de la inspecció realitzada per el Servici d'Explotació de Ports, en compliment de les funcions de policia i vigilància sobre el domini públic portuari que té atribuïdes legalment.  
  
2. Una vegada aclarida la situació de l'embarcació al port de Xàbia, procedix donar resposta a les al·legacions formulades pel recurrent.  
  
Respecte al fet que en els trams B i C de la taxa G5, girats per l'Administració, no s'ha produït el fet imposable, s'ha de dir que el fet imposable del tram B comprén els servicis utilitzats d'atracada, ancoratge o estada en sec d'embarcacions fora de les zones esportives en concessió, i, quant al tram C, al·ludix a la disponibilitat, fora de les zones esportives en concessió, de determinats servicis, amb independència del pagament dels consums efectuats.  
Dit això i constatat, per esta Administració Portuària, que l'embarcació està amarrada fora de l'espill d'aigua atorgat en concessió al Club Nàutic de Xàbia, resulta evident que s'ha produït el fet imposable qüestionat.  
3. Quant a la doble imposició produïda en relació al tram A de la tarifa G5 liquidada, l'article 31.2 de la Llei 1/1999 establix que, en les zones en concessió o autorització, el concessionari o autoritzat tindrà la condició de subjecte passiu substitut del contribuent i que estarà obligat a complir, en compte d'aquell, les obligacions materials i formals de l'obligació tributària. En cas d'incompliment de les seues obligacions per part del substitut, en especial en cas d'impagament de la taxa, l'Administració, sense perjuí de les responsabilitats en què haja incorregut el substitut, podrà exigir-ne el compliment als contribuents.  
  
En el cas que ens ocupa, el concessionari certifica que ha repetit l'import corresponent a la tarifa G5, a l'embarcació interessada, segons el certificat que aporta el recurrent; per consegüent, resulta que el Club Nàutic de Xàbia ha declarat i comunicat indegudament, a l'Administració de Ports, que l'embarcació interessada té la base en les instal·lacions que tal concessionari explota en règim de concessió administrativa, i és responsable directe de l'error i del cobrament indegut de l'import de la tarifa G5 repetit al recurrent; per tant, s'han de dirigir contra el concessionari les pretensions que crega oportunes, d'acord amb el seu dret.  
  
4. Quant a la determinació i quantificació de la tarifa-taxa G5, embarcacions esportives i de recreació, en la liquidació notificada, s'ha de dir que les tarifes per servicis públics portuaris són prestacions patrimonials de caràcter públic de naturalesa tributària i, per consegüent, sotmeses al principi de reserva de llei; així doncs, en compliment del dit principi, el capítol V de la Llei 1/1999, de Tarifes portuàries, regula els elements essencials imprescindibles per a la determinació de l'import del deute tributari, i, sent la liquidació recorreguda un acte d'aplicació particular de la norma que conté tots els elements essencials per a la quantificació del deute tributari, no es produix en cap cas la indefensió que al·lega el recurrent.  
  
5. Quant a l'aplicació de l'IVA a les taxes liquidades, s'ha de dir que ens trobem davant d'una qüestió relativa a un tribut estatal sobre la qual esta Administració no té cap competència, per la qual cosa només cal declarar la inadmissibilitat del recurs en relació amb eixe motiu.  
No obstant això, l'al·legació del recurrent sobre la no-subjecció a l'impost sobre el valor afegit, ha de desestimar-se igualment per tal com l'article 7, números octau, lletra d, i nové, lletra a, de de la Llei 37/1992, de 28 de desembre, de l'Impost sobre el valor afegit, disposa: «article 7. Operacions no subjectes a l'impost. No estaran subjectes a l'impost: 8é, entregues de béns i prestacions de servicis realitzades directament per ens públics sense contraprestació o per mitjà de contraprestació de naturalesa tributària.  
El que disposa el paràgraf anterior no s'aplicarà quan els referits ens actuen per mitjà d'una empresa pública, privada, mixta o, en general, d'empreses mercantils.  
En tot cas estaran subjectes a l'impost les entregues de béns i prestacions de servicis que els ens públics realitzen en l'exercici de les activitats que a continuació s'indiquen: d) Servicis portuaris i aeroportuaris i explotació d'infraestructures ferroviàries, incloent, a estos efectes, les concessions i les autoritzacions exceptuades de la no-subjecció d'allò que imposa el número 9 següent.   
9é, les concessions i autoritzacions administratives, a excepció de les següents: les que tinguen per objecte la cessió del dret a utilitzar el domini públic portuari.»  
Si bé el tenor literal del precepte dista de ser un paradigma de la claredat normativa, el raonament del recurrent no pot estimar-se per ser justament contrari al tenor de la llei, que preveu la subjecció d'estos supòsits a l'impost per mitjà d'una contraexcepció a la norma d'exclusió.  
A la vista dels antecedents de fet u fonaments jurídics anteriors, el cap del Servici d'Administració de Ports, resol:  
Desestimar el recurs de reposició formulat per Daniel Maestre Azcon, en representació de la mercantil Gestión de Ocio Martítimo, SL, contra la liquidació núm. 5923842910866, corresponent al període comprés entre l'1 de gener de 2013 i el 31 de març de 2013, practicada pel concepte de tarifa G5 sobre embarcacions esportives i de recreació; en aplicació dels articles 30 i següents del capítol V de la Llei 1/1999, de 31 de març, de Tarifes Portuàries, en relació amb l'embarcació Sedal Uno, amarrada al port de Xàbia, fora de la zona esportiva atorgada en concessió al Club Nàutic de Xàbia i, en conseqüència, mantindre-la en els seus termes per ajustar-se en tot a dret.  
  
Contra la present resolució, que no posa fi a la via administrativa, podrà interposar-se recurs d'alçada davant del conseller d'Hisenda i Administració Pública, en el termini d'un mes, comptador a partir de l'endemà de la notificació de la present resolució, sense perjuí de la interposició de qualsevol altre recurs que es crega oportú.»  
  
València, 7 d'octubre de 2013.- El cap del Servici d'Administració de Ports: Vicente Lacruz Cervera.